Երկրորդ տիպօրինակն առնչվում է ՀՀ սփյուռքի նախարար Մխիթար Հայրապետյանի կողմից իր ընկերոջը` Վաղարշակ Հակոբյանին, նախարարի խորհրդական նշանակելու փաստին: Վերջինս՝ լինելով 27 տարեկան, չէր բավարարում խորհրդականի պաշտոնի համար օրենքով սահմանված տարիքային արտոնակարգի պահանջները: Հունիսի 5-ին մամուլի ասուլիսի ժամանակ սփյուռքի փոխնախարարը փորձել էր արդարացնել նախարարի նշանակումը՝ ձեւախեղելով օրենքի պահանջները եւ տալով կամայական մեկնաբանություն: Սակայն արդեն հաջորդ օրը սփյուռքի նախարարությունը ստիպված էր հանդես գալ հայտարարությամբ, որ «Հանրային ծառայության մասին» ՀՀ օրենքի 8-րդ հոդվածի սխալ կիրառման արդյունքում սփյուռքի նախարարի խորհրդական նշանակված Վ.Հակոբյանն ազատվել է խորհրդականի պաշտոնից եւ նշանակվել նախարարի օգնական: